เล็งขึ้นต่อโดยมีเส้น Stop ที่ 1,567
แนวโน้มหุ้นโลกกำลังเผชิญกับเขตแนวต้านวงจรที่สำคัญ ซึ่งอาจใช้ระยะเวลาถึงวันที่ 7 พ.ค. ตามที่อธิบายในเว็บไซต์ของ KS ในหมวดบทวิเคราะห์ทางเทคนิค โดยในการจับตาดูสถานการณ์นั้น ก็ยังมีความเป็นไปได้ที่จะมีการทะลุแบบกระทิงเหนือเขตแนวต้านวงจรดังกล่าว และสัญญาณยืนยันจะเกิดขึ้นเมื่อตลาดหุ้นเอเชียแปซิฟิกสามารถยืนเหนือแนวต้าน X ในรูปขึ้นมา พร้อมกับการทะลุในวอลสตรีท ซึ่งทั้งหมดนี้เราจะคอยจับตาและมีความคืบหน้าให้ลุ้นใน SET
7 พ.ค. 2556

แนวโน้มหุ้นโลกกำลังเผชิญกับเขตแนวต้านวงจรที่สำคัญ ซึ่งอาจใช้ระยะเวลาถึงวันที่ 7 พ.ค. ตามที่อธิบายในเว็บไซต์ของ KS ในหมวดบทวิเคราะห์ทางเทคนิค โดยในการจับตาดูสถานการณ์นั้น ก็ยังมีความเป็นไปได้ที่จะมีการทะลุแบบกระทิงเหนือเขตแนวต้านวงจรดังกล่าว และสัญญาณยืนยันจะเกิดขึ้นเมื่อตลาดหุ้นเอเชียแปซิฟิกสามารถยืนเหนือแนวต้าน X ในรูปขึ้นมา พร้อมกับการทะลุในวอลสตรีท ซึ่งทั้งหมดนี้เราจะคอยจับตาและมีความคืบหน้าให้ลุ้นใน SET 
สำหรับสัปดาห์นี้นั้น ถ้าดัชนียืนเหนือ 1,602 ได้ ก็อาจเล็งไปทดสอบ 1,638 หรือสูงกว่านั้น กลยุทธ์ทางเทคนิคอาจรอจนกว่าจะมีการทะลุในหุ้นโลกเกิดขึ้นจริง ซึ่งก็จะมีความคืบหน้าให้ก่อนจะเริ่มซื้ออย่างเป็นเรื่องเป็นราว
สำหรับตอนนี้ ยังคงเล็งขึ้นต่อ โดยซื้อด้วยวงเงินจำกัดต่อไปก่อนและมีเส้นหยุดที่ 1,567 แปลว่าขณะที่เล็งขึ้นต่อนั้น ก็ให้ลดพอร์ตออกมาดู ถ้า SET หลุด 1,567 ระหว่างวัน 
ในหุ้นหลักบ้านเรานั้น ก็ยังลุ้นว่า SET50 ยังมีลุ้นแกว่งซิกแซ็กขึ้นต่อ และถ้าทะลุด่าน 1,060 ได้ก็มีลุ้นขึ้นต่อไปทดสอบแนวต้านสำหรับอาทิตย์นี้ ที่ 1,077-1,090 โดยแนวรับอยู่ที่ 1,040 และ 1,030 
สำหรับต้นสัปดาห์นี้ ก็จับตาดัชนีธนาคารด้วยว่าจะทะลุด่าน 610 ขึ้นมายืนได้หรือไม่ ถ้าทะลุได้ก็มีลุ้นตั้งหลักและดีดตัวขึ้นต่อไปทดสอบด่าน 628 ซึ่งเป็นจุดสูงสุดเมื่อวันที่ 19 มี.ค. หรือสูงกว่านั้นได้ ส่วนพลังงานก็ต้องจับตาด่านที่ 21,170-21,180 ปิดทะลุได้ก็มีลุ้นซิกแซ็กขึ้นต่อ โดยดูด่านของ PTT ที่ 329-331 และด่านของ PTTEP ที่ 158 ประกอบด้วย ซึ่งเราจะคอยจับตาและปรับต่อให้
หุ้นและหมวดอื่นๆ หมวดไอซีที พาณิชย์ และขนส่งก็ยังมีลุ้นขึ้นต่อ ที่ปรับใหม่ คือ อสังหาริมทรัพย์ที่ชะลอแถวๆ ด่าน 365 ก็ยังดูมีลุ้นเป็นการชะลอในขาซิกแซ็กขึ้น และถ้าทะลุ 365 ได้ก็มีลุ้นดีดตัวต่อไปทดสอบ 375-376 ส่วนแนวรับของการแกว่งก็มีที่ 350 ในหุ้นเป็นตัวๆ ก็ยังเหมือนที่คุยกันไปแล้วที่ขอปรับ คือ SF กำลังพยายามตั้งหลักดีดขึ้นมาและทะลุด่าน 9.6 ขึ้นมา ก็มีลุ้นดีดขึ้นต่อไปทดสอบด่าน 10.3-10.4 หรือเลยไป 11.6-11.90 SYNTEC กำลังตั้งหลักทะลุด่าน 1.90 ได้ดีดมีลุ้นขึ้นไปทดสอบ 2.082.10 และ/หรือ 2.16 หรือสูงกว่านั้น 
หมวดไฟแนนซ์ที่ขอปรับ คือ กำลังเข้าเขตและทดสอบด่านแถวๆ 2,038 ทะลุก็มีลุ้นขึ้นต่อไปทดสอบด่าน 2,132 หรือสูงกว่านั้น ที่ดูมีลุ้น คือ หุ้นลีสซิ่งเริ่มทะลุขึ้นมา เช่น ASK มีลุ้นขึ้นต่อไปทดสอบ 31.50 โดยมีด่านระหว่างทางที่ 29.5030 (แนวรับมีที่ 25.50 และ 2423.50) และ TK ที่เริ่มทะลุ 20.20 ขึ้นมาก็มีลุ้นขึ้นต่อไปทดสอบ 21.40 หรือสูงกว่านั้น 
หุ้นหลักทรัพย์ที่แกว่งหลังจากทะลุขึ้นมาหลายตัวก็ยังมีลุ้น เช่น UOBKH, TNITY, FSS และอื่นๆ ที่ขอปรับ คือ FNS กำลังพยายามฝ่าด่าน 5.75 ทะลุได้ก็จะเป็น Breakout สำคัญและมีลุ้นซิกแซ็กขึ้นต่อได้อย่างเป็นเรื่องเป็นราวขึ้นไปในเขต 10-11 ได้ โดยมีด่านระหว่างทางที่ 6, 6.50 และ 6.75 (แต่ระวังถ้าหลุด 4.92 และ 4.76 กลับลงมา) ซึ่งหุ้นและหมวดเหล่านี้รวมทั้งหุ้นเหล็ก เช่น PERM, SAM และอื่นๆ จะมี Update รวมทั้ง Chart ต่างๆ ใน Daily Market Timing ใน www.kasikornsecurites.com 
สำหรับทองคำนั้น ถ้าดูแนวโน้มทาง Technical แล้ว แนวโน้มระยะกลางยาวยังเหมือนเดิม คือ อาจใช้เวลาปรับฐานในกรอบ 1,3201,490 ต่อไปอีกสักพัก
อย่างไรก็ตาม หากหลุด 1,320 ลงมาระวังอาจลงต่อไปทดสอบ 1,270 หรือต่ำกว่านั้นได้ โดยช่วงเวลาที่เราต้องระวังอีกรอบอาจเป็นกลางเดือน พ.ค. ซึ่งต้องไปรอจับตาและ Update อีกครั้ง โดยมีด่านที่ 1,485 และ 1,495 ทะลุก็อาจต่อขึ้นไปในเขต 1,550 แนวรับของการแกว่งมีที่ 1,464 และ 1,440 ที่ต้องระวังถ้าหลุด 1,440 อาจแกว่งกลับลงไปทดสอบ 1,404-1,400 หรือต่ำกว่านั้น 
ราคาทองในประเทศนั้น ก็มีด่านที่ 21,050 บาท ทะลุได้ก็อาจต่อไปทดสอบ 21,270 บาท และ/หรือ 2.14-2.15 หมื่นบาท แต่เตรียมเจอแกว่งอีกรอบถ้าแนวรับที่ 20,370 บาท และ 20,150 บาทยืนไม่อยู่ (สามารถติดตามการวิเคราะห์รายวันได้ใน Commodity Derivatives www.kasikornsecurities.com)